35. schôdza NR SR - 2.deň - B. popoludní
Dátum: 2025-05-28
Poslanec: Viskupič, Marián (SaS)
Druh vystúpenia: Vystúpenie v rozprave

91. Vážený pán predsedajúci, kolegyne, kolegovia, dovoľte sa aj mne vyjadriť k tomuto veľmi, veľmi škodlivému návrhu zákona. No myslím si, že aj tento návrh zákona ukazuje, že kto a ako dnes na Slovensku vládne, pretože toto je presne zákon štýlu, že všetkým sa zhorší, áno, ako hovoril kolega Julo Jakab, všetkým sa napálila transakčná daň, zvýšenie DPH, zvýšenie odvodov, zdravotných, všetkého a potom sa hľadajú cesty a píšu zákony, ako nejakým vyvoleným vlastne situáciu vylepšiť. A možno asi tiež nie je náhoda, že po pár vládnych návrhov zákonov zrazu tu riešime návrhy strany SNS, ktoré sa v podstate dlho, dlho odkladali a odkladala ich samotná koalícia, lebo fakt sú veľmi škodlivé. No ale zrazu sú tu, zrazu budú prechádzať. No akože proste tieto zákony sú fakt zlé. Vytvárajú, vytvárajú príjemné výnimky pre vybraté skupiny, v tomto prípade teda športovcov, ale, bohužiaľ, zhoršujú situáciu všetkých. No a ja sa teraz obávam, že za to, že tuto si vybaví SNS prijatie svojich návrhov zákonov, nakoniec sa nebude riešiť ani len to, aké také zlepšenie transakčnej dane. No neviem. Ale každopádne všeobecne najprv a potom už pôjdem konkrétne, páni predkladatelia, takéto pravidlá jednoducho vo finále vyhovujú len špekulantom, práve špekulantom a budú odrádzať úspešných a slušných, takto, a úspešných. Jednoducho v konečnom dôsledku podľa mňa tento návrh zákona aleže vôbec nepomôže športovcom, vôbec nepomôže to, aby do športu išli skutočne viac peňazí, lepší ľudia, aby sme boli lepší a úspešnejší, lebo však o to asi v tom športe ide, proste práve naopak. Aj takéto pokrivené výnimkované pravidlá práveže tých slušných odradia, odídu odtiaľ a keď z toho športu zasa odídu slušní, jednoducho ten šport určite nebude lepší. Ale poďme konkrétne, aby som nebol všeobecný, sme v druhom čítaní, takže. No, tak začnem, začnem možno práve tým sociálnym poistením, hej? Tak teda idete zaviesť, že pre profesionálnych športovcov bude maximálny vymeriavací základ pre sociálne odvody, teda priemerný, výška priemerného platu, myslím o rok dopredu, tak nejak to máte nastavené alebo dva roky dopredu, pardon, dva roky dopredu, takže ešte menej. No ale teraz zoberte si, že čo ste urobili. Pre všetkých ľudí na Slovensku ste nastavili, že výška maximálna, maximálny vymeriavací základ sociálnych odvodov je sedemnásobok, to ste tuším dali na jedenásťnásobok, ak si dobre pamätám a teraz ale športovcom, hej, ste to dali, ten základ najvyšší bude teda jeden priemerný plat, hej? Takže proste ako teraz ten manažér, ten nepomáha Slovensku, hej? Možno ten nepomáha, ten nech platí z astronomickej výšky, ale teda športovec bude priemerne. Ale dobre, chcete pomôcť športovcovi, okej. No a teraz ale ešte aj taký ten priemerný športovec, hej, s priemerným platom, to je inak plat bežného športovca kľudne aj v takých tých prvých alebo extraligách na Slovensku, basketbal, hádzaná, ale aj futbal, takí tí bežní, ktorí nemajú veľa peňazí, tak ten zaplatí vlastne tie odvody v plnej výške, pretože do výšky priemerného platu na Slovensku ten športovec platí štandardné odvody, áno? A teraz nebudem menovať nikoho, aby som neurazil, ale ten športovec tip-top, hej, ktorý má plat desať-, pätnásťnásobok priemerného platu, sú takí, áno, vo futbale, v hokeji sú, tí vlastne, ktorým inak hovoríte, že veď je dostatočne bohatý, aby sa podieľal na konsolidácii, tak nie, tak tomu vlastne, tomu to znížite. To ide ešte aj proti vami nastavenej teda logike, že teda úspešnejší sa má podieľať viacej na chode štátu, že to je, ja neviem proste, ako to takéto niečo proste dáva, dáva zmysel, hej? To je, to ničomu nepomôže. Veď ja som za znižovanie daní. Ja by som vás mal chváliť, ak dobrým, rozumným spôsobom budete znižovať dane, odvody. Ja by som bol prvý, ktorý by som vás pochválil. Ale toto je proste, ešte raz to poviem, zhoršenie situácie všetkých a potom si vyberiete, ja neviem, možno tých, ktorých čakáte, že teda dostanete od nich nejaké hlasy alebo čo, však okej, je to politika, a týmto idete teda výnimkovať, tým idete ich situáciu vylepšovať. To je cesta do pekla. Fakt, treba spraviť jednoduchý daňový systém, aby to skutočne pomohlo všetkým. To, čo tu hovoril aj kolega Jakab, proste zrušiť transakčnú daň, a proste možno bude viacej peňazí pre šport. Nie že to takýmito rôznymi výnimkami idete riešiť. No dobre, to boli, to boli, nemám dosť času, to boli sociálne odvody, hej? Pokiaľ som si to správne prečítal, to isté idete robiť aj so zdravotnými odvodmi. Ešte raz, každému jednému zamestnávateľovi na Slovensku ste zvýšili sumu zdravotných odvodov a koniec koncov všetkým živnostníkom, všetky proste tie odvody sa zvyšujú, hej? A teraz ale zasa ten športovec, ten proste top športovec, ten ktorý už skutočne už má veľký príjem, tak tomu ich znížite, ten ich bude platiť len teda z priemerného platu. Pri zdravotných odvodoch je to paradoxné ešte aj o to, že viete, že títo top športovci vlastne ten zdravotný systém zaťažujú. Veď majú zranenia, hej, majú lieky, majú proste čokoľvek. To ide zasa, to je morálny hazard, to ide úplne proti základným pravidlám proste nejakého fungovania štátu a vôbec ako aj, aj to, čo by malo platiť na ministerstve financií. Preto vám to odsúvali dlhodobo. Neviem, čo ste teda spravili, že možno s tým už teraz súhlasia, že teda už máte dosť hlasov, ale jednoducho proste takto nie, takto nie. Veď ja ešte raz to poviem, veď znižujme, znižujme daňové zaťaženie, určite áno, veď to je správne. Ja niekedy keď počúvam vášho predsedu, tak však dobre to hovorí proste, už to pochopil, že zvyšovanie daňového zaťaženia znižuje, znižuje ekonomickú aktivitu, brzdí hospodársky rast. Ale to nevie fungovať, že teraz tu máme športovcov, inak minulý bod, či kedy to bolo, teraz už sa o tom hlasovalo, tam ste si zasa vybrali rekreačné zariadenia, ktorí teda tiež dostali výnimku pri odpisovaní. To takto sa to nedá. To je úplne že celé zle. Ešte mám dve minúty. Ďalšia vec, čo to obsahuje, je teda tie výnimky z obstarávania. Akože ja sa, pán predkladateľ, ja sa pýtam, že tu píšete vlastne, že teda musí to byť vyradené z obstarávania, lebo nakoľko je často teda vyvíjané na mieru konkrétneho športovca, s cieľom poskytnúť mu najväčšiu kvalitu a komfort a konkurenčnú výhodu oproti iným športovcom zo zahraničia. To teraz čo? My vyvíjame vlastnú lapačku lepšiu pre hokejistov, hej, alebo korčule sa tu na Slovensku nejak špeciálne upravujú, alebo čo? Akože ak je, áno, ja súhlasím, že zákon o verejnom obstarávaní je častokrát jednoducho zložitý. Ale to, že to vyradíte, opravte ten zákon, spravte ho jednoduchší pre všetkých, pre všetkých. Všetci sa vám odmenia, možno aj hlasom. Ak je v tom zákone niečo zložité, ktoré vo finále nerobí to, aby sa to obstarávalo efektívnejšie a za rozumnejšiu cenu, ale že to brzdí procesy, tak jednoducho opravte ten zákon. Nie je cesta povedať, že lapačku v hokeji alebo, ja neviem, v bejzbale alebo kdekoľvek proste netreba obstarávať. Akože to je, to je úplne že nezmyselné, fakt nezmyselné. No, viacej toho nestihnem. Takto že, pán kolega, skúste že z kratšej cesty. Normálne ja v podstate vlastne myslím si, že môžem dať návrh, aby sa nepokračovalo, sa vlastne obraciam na pána spravodajcu, hej, aby sa teda hlasovalo o nepokračovaní v prerokovávaní. A fakt bolo by dobré, stiahnite to, predebatujte a nájdime kľudne aj spoločne, ako skutočne pomôcť, nie, nie všetkým zhoršiť situáciu a potom pár vybratým skupinám ju zlepšiť. To nie je cesta, je, akurát do pekla. Ďakujem pekne za pozornosť.